Hier is BMW se elektriese motorBMW i3 BMW AG spog met sy produksiemodel van die nuwe i3 elektriese kompakmotor wat van koolstofvesel gemaak is om die gewig so lig as moontlik te hou en bestuursvermoë te verbeter. Norbert Reithofer, hoof uitvoerende beampte, het by ŉ bekendstelling in New York dit benadruk dat die motor in sy geheel as ŉ elektriese motor ontwerp is. “Die i3 is elektries gebore,” het hy gesê. Die maatskappy sê die i3 wat in Leipzig, Duitsland gebou word, sal nul tot 100km/h binne 7.2 sekondes bereik. Die motor se afstand word beraam op 130 – 160km. Modelle met ŉ opsionele afstandverlengde brandstofenjin kan tot 300km bereik. Die motor word van November in Duitsland en ander Europese markte vir ongeveer R460 000 verkoop en sal volgende jaar in Amerika, Japan en China beskikbaar wees.